《次韵和平甫同介甫当世过饮见招》
宋代·韩维

炎风得秋亦已凉，喜抱尘策罗南窗。
策中古人不可见，独咏君子予心降。
高丈大论日倾吐，响快有类钟应撞。
却嗟吾侪多暇日，俚谣暴谑何其咙。
驱车正得我所念，起具肴蔌陈杯缸。
自怜愚戆接豪迈，蔽履乃与华冕双。
圣经王道有本末，斟挹醇粹挥其尨。
须臾上下今与古，武库掇掇千予鏦。
疑怀滞义一开豁，有如暗室来明釭。
冯侯抗议亦殊健，短钩长{左缶右丕}相撑摐。
介卿后至语闲暇，偃载戈早韬旌幢。
弱弓枉矢尚何用，久已束手甘避逄。
是时君有山阳役，扁舟已具河之矼。
朝吟淮山翠扑扑，夜梦楚水鸣淙淙。
轩然欲去坐所惜，文字雅正姿信悾。
行年三十不得饱，况有荐道登朝邦。
遂令奔放不自敛，欲旅渔犯钓终湖江。
朝廷揽贤无远近，北尽漠塞南岭泷。
如君才大齿且壮，安可推亮而居庞。
功名得时看树立，岂若都尉眉空厖。

作者简介：韩维（1017年～1098年），字持国，开封雍丘（今河南杞县）人。韩亿子，与韩绛、韩缜等为兄弟。以父荫为官，父死后闭门不仕。仁宗时由欧阳修荐知太常礼院，不久出通判泾州。为淮阳郡王府记室参军。英宗即位，召为同修起居注，进知制诰、知通进银台司。神宗熙宁二年（1069年）迁翰林学士、知开封府。因与王安石议论不合，出知襄州，改许州，历河阳，复知许州。哲宗即位，召为门下侍郎，一年馀出知邓州，改汝州，以太子少傅致仕。绍圣二年（1095年）定为元祐党人，再次贬谪。元符元年卒，年八十二。有集三十卷，因曾封南阳郡公，定名为《南阳集》（《直斋书录解题》卷一七）。《宋史》卷三一五有传。